Diari Oficial de la Generalitat Valenciana


Sumari del DOGV 3755, del 23-05-2000 (2000/4122)

DECRET 7/2000, de 22 de maig, del president de la Generalitat Valenciana, pel qual assigna a la Presidència i a les conselleries determinades competències.
-----------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2000/05/22/7/dof/vci/html**

### Dades del document

Número de DOGV
:   3755

Data del DOGV
:   23-05-2000

Secció del DOGV
:   I. DISPOSICIONS GENERALS

Número del document
:   2000/4122


Data del document
:   22-05-2000

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Conselleria Economia, Hisenda i Ocupació
    * Conselleria Portaveu del Govern
    * Conselleria Cultura i Educació
    * Conselleria Benestar Social
    * Conselleria Obres Públiques, Urbanisme i Transports
    * Conselleria Sanitat
    * Conselleria Medi Ambient
    * Conselleria Agricultura, Pesca i Alimentació
    * Conselleria Justícia i Administracions Públiques
    * Conselleria Indústria i Comerç
    * Presidència de la Generalitat
    * Govern Valencià
    * administració regional
    * repartiment de competències
    * competència administrativa
    * legislació

DECRET 7/2000, de 22 de maig, del president de la Generalitat Valenciana, pel qual assigna a la Presidència i a les conselleries determinades competències. [2000/F4122]
  
La modificació de l'organització del Govern Valencià, portada a cap pel Decret 65/2000, de 22 de maig, que configura el nombre i la denominació de les conselleries, fa necessari efectuar l'assignació de les competències que corresponen als òrgans que integren el Govern Valencià, modificant parcialment el Decret 13/1999, de 30 de juliol, del president de la Generalitat Valenciana.
  
En virtut d'això i en l'exercici de la facultat prevista en l'apartat b) de l'article 16 de la Llei 5/1983, de 30 de desembre, de Govern Valencià,
  
DECRETE
  
Article 1
  
S'assignen a la Presidència de la Generalitat Valenciana les matèries de turisme, cooperació internacional, relacions institucionals i externes, secretariat del Govern i relacions amb les Corts, I+D+I, telecomunicacions, modernització i racionalització.
  
S'assignen a la Conselleria d'Economia, Hisenda i Ocupació les competències en les àrees d'economia i hisenda i en les matèries de treball i prevenció de riscos laborals, foment de l'ocupació i de l'economia social, formació professional ocupacional i contínua i intermediació entre l'oferta i la demanda laboral.
  
S'assignen a la Conselleria d'Obres Públiques, Urbanisme i Transports les competències en matèria d'obres públiques, urbanisme i ordenació del territori, transports i arquitectura i habitatge.
  
S'assignen a la Conselleria de Cultura i Educació les competències relatives a educació, política lingüística, promoció cultural, patrimoni artístic i esports.
  
S'assignen a la Conselleria de Sanitat les competències en matèria de sanitat.
  
S'assignen a la Conselleria d'Indústria i Comerç les competències en les matèries d'indústria i energia, comerç i defensa dels consumidors i usuaris.
  
S'assignen a la Conselleria d'Agricultura, Pesca i Alimentació les competències en agricultura, ramaderia, pesca i alimentació.
  
S'assignen a la Conselleria de Medi Ambient les competències en matèria de medi ambient.
  
S'assignen a la Conselleria de Justícia i Administracions Públiques les competències relatives a justícia, funció pública, emergència i interior, administració local, gestió de la unitat del cos de la policia adscrita a la Comunitat Valenciana, associacions, fundacions, col·legis professionals, registre i notariat i consultes populars i electorals.
  
S'assignen a la Conselleria de Benestar Social les competències relatives als serveis socials, acció social en els sectors de la dona, família, joventut, menor i adopcions, i drogodependències.
  
S'assignen a la Conselleria del Portaveu del Govern les competències relatives al portaveu del Govern i comunicació.
  
Article 2
  
Delegar en el vicepresident primer del Govern Valencià les competències en matèria de turisme i relacions institucionals, i en el vicepresident segon del Govern Valencià les competències de la secretaria del Govern i relacions amb les Corts Valencianes, planificació d'estudis i la representació i defensa en judici de l'administració de la Generalitat Valenciana.
  
Disposició addicional
  
Les conselleries afectades adoptaran les mesures necessàries per a fer efectiva l'assignació de competències contingudes en aquest decret.
  
Disposició derogatòria
  
Queden derogades totes les disposicions d'inferior o igual rang que s'oposen al que es preveu en el present decret.
  
Disposició final
  
Aquest decret entrarà en vigor el mateix dia de la seua aprovació.
  
València, 22 de maig de 2000
  
El president de la Generalitat Valenciana,


Còpia Permalink ELI